Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне адвокаттық қызмет және заң көмегі мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2014 жылғы 4 шілдедегі Қазақстан Республикасының   
[Қылмыстық-процестік кодексіне](http://adilet.zan.kz/kaz/docs/K1400000231#z685) (Қазақстан Республикасы Парламентінің Жаршысы, 2014 ж., № 15-І, 15-ІІ, 88-құжат; № 19-І, 19-ІІ, 96-құжат; № 21,   
122-құжат; 2015 ж., № 20-VІІ, 115-құжат; № 21-ІІІ, 137-құжат; № 22-V,   
156-құжат; № 22-VІ, 159-құжат; 2016 ж., № 7-ІІ, 55-құжат; № 8-ІІ, 67-құжат;   
№ 12, 87-құжат; № 23, 118-құжат; № 24, 126, 129-құжаттар; 2017 ж., № 1-2,   
3-құжат; № 8, 16-құжат; № 14, 50, 53-құжаттар; № 16, 56-құжат; № 21, 98,   
102-құжаттар; № 24, 115-құжат; 2018 ж., № 1, 2-құжат; № 10, 32-құжат; № 16, 53, 56-құжаттар; № 23, 91-құжат; № 24, 93-құжат; 2019 ж., № 2, 6-құжат; № 7,   
36-құжат; № 19-20, 86-құжат):

68-бапта:

екінші бөлік мынадай редакцияда жазылсын:

«2. Қорғалуға құқығы бар куәнің, күдіктінің, айыпталушының, сотталушының, сотталған адамның, ақталған адамның өтініші бойынша қорғаушының қатысуын қылмыстық процесті жүргізетін орган тиісті қаулыны адвокаттардың кәсіптік ұйымына заң көмегінің бірыңғай ақпараттық жүйесі арқылы электрондық құжат нысанында не қағаз жеткізгіште жіберу арқылы қамтамасыз етеді.

Егер қорғаушыны тағайындау туралы қаулы электрондық құжат нысанында жіберілсе, ал қылмыстық сот ісін жүргізу қағаздағы форматта жүргізілсе, онда мұндай қаулының көшірмесі іс материалдарына қоса тігіледі.»;

үшінші және төртінші бөліктердегі «немесе оның құрылымдық бөлімшелері» деген сөздер алып тасталсын.

2. 2015 жылғы 31 қазандағы Қазақстан Республикасының [Азаматтық процестік кодексіне](http://adilet.zan.kz/kaz/docs/K1500000377#z506) (Қазақстан Республикасы Парламентiнiң Жаршысы,   
2015 ж., № 20-V, 20-VІ, 114-құжат; 2016 ж., № 7-ІІ, 55-құжат; № 12, 87-құжат; 2017 ж., № 1-2, 3-құжат; № 4, 7-құжат; № 8, 16-құжат; № 16, 56-құжат; № 21, 98-құжат; 2018 ж., № 10, 32-құжат; № 13, 41-құжат; № 14, 44-құжат; № 16,   
53-құжат; № 24, 93-құжат; 2019 ж., № 2, 6-құжат; № 7, 36, 37-құжаттар;   
№ 15-16, 67-құжат):

112-баптың бесінші бөлігі мынадай редакцияда жазылсын:

«5. Адамды заң көмегіне ақы төлеуден және өкілдік етуге байланысты шығыстарды өтеуден босату туралы соттың ұйғарымы азаматтық істі заң көмегінің бірыңғай ақпараттық жүйесі арқылы электрондық құжат нысанда не қағаз жеткізгіште қарайтын соттың арналасқан жері бойынша аумақтық адвокаттар алқасына дереу жіберіледі, ол сот белгілеген мерзімде адвокаттың сотқа қатысуын қамтамасыз етуге міндетті.».

3. «Нотариат туралы» 1997 жылғы 14 шілдедегі Қазақстан Республикасының Заңына (Қазақстан Республикасы Парламентінің Жаршысы, 1997 ж., № 13-14, 206-құжаттар; 1998 ж., № 22, 307-құжат; 2000 ж.,   
№ 3-4, 66-құжаттар; 2001 ж., № 15-16, 236-құжат; № 24, 338-құжат; 2003 ж.,   
№ 10, 48-құжат; № 12, 86-құжат; 2004 ж., № 23, 142-құжат; 2006 ж., № 11,   
55-құжат; 2007 ж., № 2, 18-құжат; 2009 ж., № 8, 44-құжат; № 17, 81-құжат;   
№ 19, 88-құжат; № 23, 100-құжат; 2010 ж., №17-18, 111-құжат; 2011 ж., № 11, 102-құжат; № 21, 172-құжат; 2012 ж., № 8, 64-құжат; № 10, 77-құжат; № 12, 84-құжат; 2013 ж., № 1, 3-құжат; № 14, 72-құжат; 2014 ж., № 1, 4-құжат; № 10, 52-құжат; № 11, 61-құжат; № 14, 84-құжат; № 19-І, 19-ІІ, 96-құжат; № 21,   
122-құжат; №23, 143-құжат; 2015 ж., № 16, 79-құжат; № 20-IV, 113-құжат;   
№ 20-VII, 115-құжат; 2016 ж., № 6, 45-құжат; № 12, 87-құжат; № 22, 116-құжат; 2017 ж., № 4, 7-құжат; № 22-ІІІ, 109-құжат; 2018 ж., № 10, 32-құжат; № 16,   
53-бап):

3-баптың 6-тармағы мынадай мазмұндағы үшінші бөлікпен толықтырылсын:

«Заң көмегін көрсету үшін қажетті нотариаттық әрекеттер туралы мәліметтерді бірыңғай ақпараттық нотариаттық жүйеден алуды адвокаттар Қазақстан Республикасының заңнамасында белгіленген тәртіппен электрондық цифрлық қолтаңбаны пайдалана отырып, электрондық құжат нысанында адвокаттық сұрау салуды жіберу жолымен заң көмегінің бірыңғай ақпараттық жүйесі арқылы жүзеге асырады.».

4. «Сәйкестендіру нөмірлерінің ұлттық тізілімдері туралы» 2007 жылғы 12 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2007 ж., № 3, 19-бап; 2008 ж., № 23, 114-құжат;   
2010 ж., № 5, 23-құжат; № 17-18, 101-құжат; 2011 ж., № 11, 102-құжат; 2012 ж., № 2, 14-құжат; № 21-22, 124-құжат; № 23-24, 125-құжат; 2013 ж., № 2,   
13-құжат; № 10-11, 56-құжат; № 21-22, 115-құжат; 2014 ж., № 14, 84-құжат;   
№ 19-I, 19-ІІ, 96-құжат; № 21, 122-құжат; 2015ж., № 15, 78-құжат; № 22-І,   
143-құжат; № 22- V, 156, 158-құжаттар; 2016 ж., № 22-ІІІ, 109-құжат; 2018 ж., № 14, 44-құжат; 2019 ж., № 7, 37-құжат):

11-баптың 1-тармағы мынадай мазмұндағы 3-3) тармақшамен толықтырылсын:

«3-3) Қазақстан Республикасының заңнамасында белгіленген тәртіппен электрондық цифрлық қолтаңбаны пайдалана отырып, заң көмегінің бірыңғай ақпараттық жүйесі арқылы сәйкестендіру нөмірлерінің ұлттық тізіліміне электрондық құжат нысанында адвокаттық сұрау салу жіберу жолымен заң көмегін көрсету шеңберінде адвокаттарға;».

5. «Қазақстан Республикасында зейнетақымен қамсыздандыру туралы» 2013 жылғы 21 маусымдағы Қазақстан Республикасының Заңына (Қазақстан Республикасы Парламентінің Жаршысы, 2013 ж., № 10-11, 55-құжат; № 21-22, 115-құжат; 2014 ж., № 1, 1-құжат; № 6, 28-құжат; № 8, 49-құжат; № 11,   
61-құжат; № 19-І, 19-ІІ, 96-құжат; № 21, 122-құжат; № 22, 131-құжат; № 23, 143-құжат; 2015 ж., № 6, 27-құжат; № 8, 45-құжат; № 10, 50-құжат; № 15,   
78-құжат; № 20-IV, 159-құжат; № 23-ІІ, 170-құжат; 2016 ж., № 7-І, 49-құжат; № 8-І, 65-құжат; 2017 ж., № 12, 36-құжат; № 22-ІІІ, 109-құжат; 2018 ж., № 10, 32-құжат; № 13, 41-құжат; № 14, 42,43-құжаттар; № 22, 83-құжат; 2019 ж.,   
№ 2, 6-құжат; № 15-16, 67-құжат):

57-бап мынадай мазмұндағы 7-тармақпен толықтырылсын:

«7. Ақша қалдықтары мен қозғалысы туралы мәліметтерді қоспағанда, міндетті зейнетақы жарналары, міндетті кәсіптік зейнетақы жарналары енгізілген соңғы күні көрсетілген жеке зейнетақы шотының болуы туралы анықтамалар адвокаттарға нақты іс бойынша заң көмегін көрсету шеңберінде адвокаттық сұрау салу негізінде берілуі мүмкін.

Адвокаттар электрондық құжат нысанында мәліметтер алуды Қазақстан Республикасының заңнамасында белгіленген тәртіппен электрондық цифрлық қолтаңбаны пайдалана отырып, заң көмегінің бірыңғай ақпараттық жүйесі арқылы жүзеге асырады.».

6. «Адвокаттық қызмет және заң көмегі туралы» 2018 жылғы   
5 шілдедегі Қазақстан Республикасының Заңына (Қазақстан Республикасы Парламентінің Жаршысы, 2018 ж., № 16, 52-құжат; 2019 ж., № 3-4, 16-құжат):

1) 2-баптың 2-тармағындағы «кодекстерінде» деген сөз «заңнамасында» деген сөзбен ауыстырылсын;

2) 17-баптағы «келісім» деген сөз «заң көмегін көрсету туралы жазбаша шарт» деген сөздермен ауыстырылсын;

3) 28-бапта:

1-тармақтың бірінші бөлігі мынадай редакцияда жазылсын:

«1. Адвокаттардың мемлекет кепілдік берген заң көмегін көрсетуге қатысуын облыстың, республикалық маңызы бар қаланың, астананың адвокаттар алқасы уәкілетті органмен келісу бойынша Республикалық адвокаттар алқасы көздеген тәртіппен заң көмегінің бірыңғай ақпараттық жүйесі арқылы ұйымдастырады.»;

4-тармақта:

екінші бөлік мынадай редакцияда жазылсын:

«Қылмыстық процесті жүргізетін органдардың, соттардың және/немесе әкімшілік құқық бұзушылық туралы істерді қарауға уәкілеттік берілген лауазымды адамдардың тағайындауы бойынша білікті заң көмегін көрсету үшін адвокатты таңдау заң көмегінің бірыңғай ақпараттық жүйесінің көмегімен жүзеге асырылуы мүмкін.»;

үшінші бөлік алып тасталсын;

6-тармақ мынадай мазмұндағы екінші бөлікпен толықтырылсын:

«Республикалық адвокаттар алқасы жиырма бесінші желтоқсаннан кешіктірмей заң көмегінің бірыңғай ақпараттық жүйесіне мемлекет кепілдік берген заң көмегін көрсету жүйесіне қатысатын адвокаттардың тізімін орналастырады.»;

10-тармақ мынадай редакцияда жазылсын:

«10. Адвокаттар есепті айдан кейінгі айдың бесінші күнінен кешіктірмей өздері көрсеткен мемлекет кепілдік берген заң көмегі туралы есепті заң көмегінің бірыңғай ақпараттық жүйесі арқылы ай сайын қалыптастырады.

Есеп нысанын Республикалық адвокаттар алқасының ұсынымдарын ескере отырып, уәкілетті орган бекітеді.»;

11-тармақтың бірінші бөлігі «кешіктірмей» деген сөзден кейін «заң көмегінің бірыңғай ақпараттық жүйесі арқылы» деген сөздермен толықтырылсын;

4) 33-баптың 11-тармағы мынадай редакцияда жазылсын:

«11. Адвокаттың, Қазақстан Республикасы Жоғары Сот Кеңесінің және коммерциялық ұйымның байқаушы кеңесiнiң (директорлар кеңесінің) құрамына кіру, дауды шешу үшін тиісті төреліктің төрешісі болып сайлану немесе тағайындалу, сондай-ақ оқытушылық, ғылыми немесе шығармашылық қызметпен айналысу жағдайларынан басқа ретте, мемлекеттiк қызметте болуына және кәсіпкерлік қызметпен айналысуына, өзге де ақы төленетін лауазымда болуына тыйым салынады.

Коммерциялық ұйымның байқаушы кеңесінің (директорлар кеңесінің) құрамына кірген жағдайда, адвокат осы ұйымға және онымен үлестес тұлғаларға заң көмегін көмек көрсетуге құқылы емес.

Адвокат адвокаттық қызметті адвокаттар алқасында, Республикалық адвокаттар алқасында, адвокаттардың халықаралық қоғамдық бірлестіктерінде ақы төленетін сайланбалы және тағайындалатын лауазымдардағы жұмыспен қоса атқаруға құқылы.»;

5) 35-баптың 3-тармағындағы «заң консультациясымен,»деген сөздер алып тасталсын.

6) 37-баптың 2 және 6-тармақтарындағы «заң консультациясының,»деген сөздер алып тасталсын;

7) 38-бапта:

2-тармақтың бірінші бөлігіндегі «заң консультациясымен,»деген сөздер алып тасталсын;

4-тармақтың екінші бөлігі «шешім» деген сөзден кейін «өтініш берушінің өтініші адвокаттар алқасының төралқасына келіп түскен күннен бастап» деген сөздермен толықтырылсын;

8) 44-баптың 4-тармағында:

2) тармақша мынадай редакцияда жазылсын:

«2) осы Заңның 55-бабы 2-тармағының 8) тармақшасына сәйкес адвокаттар алқасы жүргізген аттестаттау нәтижелері бойынша белгіленген біліктіліктің жеткіліксіздігі салдарынан адвокаттың өз кәсіптік міндеттерін орындауы мүмкін болмаған;»;

4) тармақшадағы «адвокаттың» деген сөз «лицензиаттың» деген сөзбен ауыстырылсын;

9) 45-баптың 1-тармағының 1) тармақшасындағы «және анықтамалар» деген сөздер алып тасталсын;

10) 46-баптың 2-тармағы мынадай редакцияда жазылсын:

«2. Адвокат куәлігінің нысанын және оны толтыру тәртібін Республикалық адвокаттар алқасының төралқасы әзірлейді және бекітеді.

Адвокаттық қызметпен айналысуға арналған лицензиядан айыруға немесе оның қолданысын тоқтатуға, сондай-ақ қолданысын тоқтата тұруға байланысты адвокаттар алқасының мүшелігінен шығарылған адам тиісті шешім қабылданғаннан кейін өзінің куәлігін өзі мүшесі болған адвокаттар алқасына тапсыруға міндетті.»;

11) 49-баптың бірінші бөлігі мынадай редакцияда жазылсын:

«Адвокат өз қызметін заңды тұлғаны тіркемей жеке-дара жүзеге асыруға, сондай-ақ дербес немесе басқа адвокаттармен бірлесіп, адвокаттық кеңсе құруға құқылы.»;

12) 50-баптың 6-тармағы алып тасталсын;

13) 52-баптың 1-тармағының 5) тармақшасы алып тасталсын;

14) 55-бапта:

1-тармақ мынадай редакцияда жазылсын:

«1. Адвокаттар алқасының төралқасы адвокаттар алқасының алқалы атқарушы органы болып табылады.

Төралқаның дербес құрамын адвокаттар алқасының жалпы жиналысы (конференциясы) кемінде бес жыл адвокаттық қызмет өтілі бар адвокаттардың қатарынан айқындайды және ол төрт жылдан аспайтын мерзімге жасырын дауыс беру арқылы сайланады.

Дәл сол бір адамдар адвокаттар алқасының төралқасында қатарынан бір мерзімнен артық бола алмайды.»;

2-тармақта:

мынадай мазмұндағы 2-1) тармақшамен толықтырылсын:

«2-1) жалпы жиналыс (конференция) қабылдаған шешімдердің іске асырылуын талдайды);»;

14) тармақша алып тасталсын;

15) 57-баптың 3-тармағының бірінші бөлігіндегі «екі» деген сөз «төрт» деген сөзбен ауыстырылсын;

16) мынадай мазмұндағы 58-1-баппен толықтырылсын:

«58-1-бап. Адвокаттар тізілімі

1. Республикалық адвокаттар алқасы заң көмегінің бірыңғай ақпараттық жүйесінде адвокаттар тізілімін қалыптастырады.

2. Адвокаттар тізілімі мынадай жаңғыртылған мәліметтерді қамтиды:

1) адвокаттың тегі, аты, әкесінің аты (ол болған кезде), оның туған күні;

2) адвокаттық қызметпен айналысуға арналған лицензияның нөмірі мен берілген күні;

3) облыстың, республикалық маңызы бар қаланың, астананың адвокаттар алқасына мүше болу күні;

4) адвокаттық қызметтің адвокат таңдаған ұйымдастыру нысанын және заңды мекенжайын, ашық байланыс телефондарының нөмірлерін көрсету;

5) адвокатқа қатысты тәртіптік жазалау шараларының болуы немесе болмауы;

6) адвокаттық қызметпен айналысуға арналған лицензияның қолданысын тоқтата тұру күні мен негіздері;

7) адвокаттық қызметпен айналысуға арналған лицензияның қолданысын тоқтату күні мен негіздері;

8) адвокаттар алқасына мүшелікті тоқтата тұру не тоқтату күні мен негіздері.

3. Адвокат Республикалық адвокаттар алқасын адвокаттар тізілімінде қамтылған ақпаратты өзгертуге әкеп соғатын кез келген оқиғалардың басталғаны туралы жазбаша нысанда немесе электрондық құжат жіберу арқылы осындай оқиғалар басталған күннен кейінгі күннен бастап үш жұмыс күні ішінде хабардар етуге міндетті.

4. Қол жеткізу Қазақстан Республикасының заңдарымен шектелген мәліметтерді қоспағанда, адвокаттар тізілімінде қамтылған ақпарат жалпыға бірдей қолжетімді болып табылады.»;

17) 61-баптың 1-тармағының 2) тармақшасы «алқасының» деген сөзден кейін «және Республикалық адвокаттар алқасының» деген сөздермен толықтырылсын;

18) 62-бап алып тасталсын;

19) 65-баптың 8-тармағы мынадай редакцияда жазылсын:

«8. Республикалық адвокаттар алқасы адвокаттар тізілімін жаңғыртылған күйде жүргізеді.»;

20) 66-баптың 2-тармағы мынадай редакцияда жазылсын:

«2. Республикалық алқаның жарғысында Қазақстан Республикасының заңнамасына қайшы келмейтін өзге де ережелер қамтылуы мүмкін.»;

21) 67-баптың 2-тармағының 10), 11), 12), 13), 14) және 17) тармақшалары алып тасталсын;

22) 68-баптың 3-тармағы мынадай мазмұндағы 20), 21), 22), 23), 24), 25), 26), 27), 28) және 29) тармақшалармен толықтырылсын:

«20) уәкілетті органмен келісу бойынша заң көмегін көрсету стандарттарын бекітеді;

21) уәкілетті органмен келісу бойынша заң көмегін көрсету сапасының өлшемшарттарын бекітеді;

22) адвокаттық мантияның нысандары мен сипаттамасын бекітеді;

23) адвокат куәлігінің нысандарын бекітеді;

24) уәкілетті органмен келісу бойынша адвокаттардың тағылымдамадан өтушілерінің тағылымдамадан өту тәртібі туралы ережені бекітеді;

25) уәкілетті органмен келісу бойынша адвокаттардың біліктілігін арттыру стандарттарын бекітеді;

26) адвокаттардың біліктілігін арттыру тәртібін бекітеді;

27) уәкілетті органмен келісу бойынша адвокаттық сұрау салудың нысандарын, оны ресімдеу және жіберу тәртібін бекітеді;

28) адвокаттардың тәртіптік комиссиясы туралы ережені бекітеді;

29) адвокатураның тәртіптік комиссиясы туралы ережені бекітеді;»;

23) 70-баптың 3-тармағының бірінші бөлігіндегі «екі» деген сөз «төрт» деген сөзбен ауыстырылсын;

24) 72-баптың 1-тармағының жетінші бөлігіндегі «екі» деген сөз «төрт» деген сөзбен ауыстырылсын;

25) 73-баптың 1-тармағының жетінші бөлігіндегі «екі» деген сөз «төрт» деген сөзбен ауыстырылсын;

26) мынадай мазмұндағы 76-1-баппен толықтырылсын:

«76-1-бап. Заң консультанттары қызметінің кепілдіктері

1. Қазақстан Республикасының заңдарында тікелей көзделген жағдайларды қоспағанда, заң консультанттарының құқықтары шектелмеуге тиіс. Заң консультантының заңды қызметіне араласу не кедергі келтіру Қазақстан Республикасының заңдарында көзделген жауаптылыққа алып келеді.

2. Мемлекеттік органдар, жергілікті өзін-өзі басқару органдары және заңды тұлғалар заң консультантының заң көмегін көрсетуіне байланысты оның сұрау салуына он жұмыс күні ішінде жазбаша жауап беруге міндетті.

Егер ақпарат қол жеткізу шектелген ақпаратқа жатқызылған жағдайда, заң консультантына сұрау салынған мәліметтерді беруден бас тартылуы мүмкін.

3. Заң консультанты қабылданған тапсырманы орындау кезінде сотта және басқа да мемлекеттік және мемлекеттік емес органдар мен ұйымдарда заң көмегін көрсету үшін қажетті компьютерлерді, смартфондарды және өзге де техникалық құралдарды процестік заңнамада белгіленген тәртіппен пайдалануға құқылы.»;

27) 78-баптың 1-тармағында:

«елу» деген сөз «үш жүз» деген сөздермен ауыстырылсын;

мынадай мазмұндағы екінші бөлікпен толықтырылсын:

«Құрамында астана мен республикалық маңызы бар қалалардан кемінде он мүшесі, Қазақстан Республикасының әрбір облысынан кемінде бес мүшесі бар палаталар заң консультанттарының республикалық палаталарына жатады.».

2-бап. Осы Заң:

1) 2021 жылғы 1 шілдеден бастап қолданысқа енгізілетін 1-баптың   
1-тармағының алтыншы абзацын, 6-тармағының 5) және 6) тармақшаларын, 7) тармақшасының екінші абзацын, 11), 12) және 13) тармақшаларын, 14) тармақшасының тоғызыншы абзацын, 18) тармақшасын;

2) 2023 жылғы 1 қаңтардан бастап қолданысқа енгізілетін 1-баптың   
6-тармағының 27) тармақшасын қоспағанда, алғашқы ресми жарияланғанынан күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**